
AVIZ

asupra Proiectului Legii bugetului de stat pe anul 2001
Cu numărul L 120 din 26 martie 2001, Secretarul General al Senatului a trimis Comisiei pentru politică externă, spre dezbatere şi avizare, în şedinţă comună a celor două Comisii de politică externă, Proiectul Legii bugetului de stat pe anul 2001.

În şedinţele comune din perioada 29 martie - 2 aprilie 2001, Comisiile pentru politică externă au dezbătut acest Proiect de Lege.


Reprezentanţii grupului parlamentar al PRM au propus următorul amendament :

Nr.crt
Text iniţial
Text  propus şi neadoptat
Observaţii

1.
Anexa 3/13, MAE - Cap.5901 - 01.Cultură, religie şi acţiuni privind activitatea sportivă şi de tineret -17.578.000 mii lei
Se propune suplimentarea bugetului alocat cu cel puţin valoarea coeficientului inflaţiei înregistrate în anul 2000.

Sursa de finanţare: Capitolul 7201 - alte acţiuni nenominalizate în Proiectul Legii Bugetului.
S-a avut în vedere importanţa acţiunilor organizate şi iniţiate de Fundaţia Culturală Română, precum şi impactul acestora asupra imaginii externe a României, dar şi în planul relaţiilor culturale, artistice şi academice cu alte instituţii culturale.


Cu 4 voturi pentru, 5 voturi împotrivă şi 9 abţineri, amendamentul a fost respins.


Cu 12 voturi pentru şi 6 voturi împotrivă, Comisiile au avizat favorabil Proiectul bugetului Ministerului Afacerilor Externe pentru anul 2001, pentru a fi  înaintat Plenului pentru dezbatere şi adoptare.


În unanimitate, Comisiile au avizat favorabil Proiectul bugetului pentru Ministerul Integrării Europene pe  anul 2001 şi  înaintarea acestuia Plenului în forma prezentată, pentru dezbatere şi adoptare.



       Ghiorghi Prisăcaru                                                           Radu Podgoreanu

Domnului Viorel Ştefan

Preşedintele Comisiei pentru buget, finanţe, bănci a Senatului

Domnului Florin Georgescu

Preşedintele Comisiei pentru buget, finanţe, bănci a Camerei Deputaţilor

